# Colomer e Mont Devath

Colomer e Mont Devath$^,$$^,$$^,$ o probablament Lo Colomer e Mont Devath (Couloumé-Mondebat en francés) qu'ei ua comuna occitana de Gasconha, situada dens lo departament de Gers e la region d'Occitània, ancianament de Mieidia-Pirenèus.

## Geografia
### Perimètre deu territòri

Comunas confrontantas de Colomer e Mont Devath :
| Lo Sos Devath | Anhan | Castèthnavèth |
| La Serrada | | Sent Pèr d'Auvesias |
| | Bèumarchés | Peirussa Vielha, Aus Litges |

## Toponimia
### (Lo) Colomer

Colomer que ven deu latin colombarium o de son resultat. Lo sens qu'ei de segur colomèr$^,$, mes perqué lo e tonic barrat ? Dens los quauques bastiments qui sèrven de borg a Colomer, ua plancarta que tira l'atencion : « Eglise du Couloumé ». Lo lòc que seré donc Lo Colomer, çò qui es normau per un vilatge qu'èra pas parròquia, mès un simple lòc, qui avè un castèth provesit d'un colomèr. Aquò que demanda enquista sus plaça. Benlèu que disen Lo Colomer peu castèth e Colomer peu nom de la comuna.
Sus la mapa de Cassini, que se vei lo nom de la parròpia : Sous Dessus (opausat a Sous de Bat), donc en occitan Sos Dessús o Sos de Sus. I a pas mei de vilatge deu nom de Sous Dessus e probable que jamei n'i a pas avut (èra simplament lo nom de la parròpia, resultat probable d'un despartiment d'ua anciana parròpia de *Sos, qui avè sa glèisa au Sos Devath, lo *Sos d'origina, logicament). Que cau supausar que lo lòc escriut Couloumé sus la mapa de Cassini èra lo Château du Couloumé de las mapas modèrnas e que la glèisa actuala, a 500 m deu castèth$^,$, es en realitat la glèisa de Sos de Sus. Lo cas ei pas rare de comunas que prenguén lo nom, a l'epòca revolucionària, non pas de la parròpia mès deu castèth.

### Mont Devath

Meilèu que « mont a costat de la vath » (çò qui tanben seré just topograficament), i a ua auta explicacion, mei probabla. Atau com *Lo Sos Dessús e Lo Sos Devath, Mont Devath que s'opausa benlhèu a un aute Mont, per exemple l'anciana parròpia de Monterran (en francés, benlèu Montherran, deu petit nom Herran, en occitan), dens la comuna d'Aus Litges. Vath e Sus s'opausan suu critèri de la proximitat deus Pirenèus e Mont Devath es un pauc pus luenh, pus au nòrd.

## Istòria

Lo siti Cassini que dèisha pas cap de traça d'ua fusion de comunas, mès lo saut de populacion énter 1821 e 1831 que hè pausar questions. Justament lo nom revolucionari de la comuna qu'èra Mondebat. Es pas dehenut de pensar que Lo Sos Dessús (o, se se vòu, Lo Colomer) fusionè dab Mont Devath pendent las annadas 1820. Lo n° d'òrde de la ficha deu siti que correspon a la letra M. Benlèu que Bière (parròpia annèxa sus la mapa de Cassini) fusionè tanben dab Mont Devath a l'ocasion. Mès que son simplas suposicions. Sus la mapa d'Estat-Major (1820-1866), Mont Devath qu'es escriut Couloumé (la maison comuna que i èra, probablament, adara qu'ei au Colomer).

## Administracion

Lista deus cònsols successius :
| Periòde | Periòde | Identitat | Etiqueta |
| noveme de 2018 | 2026 | Pascal Fort | |
| noveme de 2016 | noveme de 2018 | Pierre Pillods | |
| març de 2014 | noveme de 2016 | Françoise Pavan | divèrs esquèrra |
| març de 2008 | 2014 | Jacqueline Bezian | |
| març de 2001 | 2008 | Jean Lartigue | |
| | 2001 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 198, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 173 | 361 | 180 | 193 | 940 | | 912 | 934 | 925 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 931 | 839 | 822 | 825 | 810 | 795 | 765 | 658 | 638 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 637 | 568 | 548 | 531 | 528 | 515 | 501 | 440 | 421 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 367 | 331 | 271 | 263 | 232 | 243 | 213 | 209 | 205 214 |
| 2009 | 2010 |
| 202 211 | 201 208 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion qu'èra de 196 abitants e la densitat qu'èra de 8,58 ab/km².

## Economia

Viticultura : Costalats de Sent Mont (AOVDQS)

## Véser tanben

* Comunas de Gers

## Ligams extèrnes

* Colomer e Mont Devath suu site de l'Insee

## Nòtas

* ↑ «Grafia d'après la mapa de las comunas de Gers en gascon». del siti oficial del departament de Gers. (fr)
* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 201, a Collemiers
* ↑ Ernest Nègre, Toponymie générale de la France, 1990-98, vol. III, p. 1444, par. 26312
* ↑ https://www.geoportail.gouv.fr/donnees/carte-de-cassini cercar a 32160 Couloumé-Mondebat
* ↑ https://www.geoportail.gouv.fr/carte cercar a 32160 Couloumé-Mondebat
* ↑ http://cassini.ehess.fr/cassini/fr/html/fiche.php?select_resultat=23284
* Portau de Gasconha